યુવરાજ સિંહના પિતા યોગરાજ સિંહે કહ્યુ કે તેઓ 30 નવેમ્બરે પંજાબના ફતેહગઢ સાહિબ ગુરુદ્વારામાં થનાર પોતાના દીકરાના લગ્નમાં નહિ જાય . યુવરાજના લગ્ન બ્રિટિશ - મોરેશિયન મોડલ હેઝલ કીચ સાથે થઇ રહ્યા છે . તેમણે કહ્યુ કે આ મારુ દુર્ભાગ્ય છે કે હું મારા દીકરાના લગ્નમાં નથી જઇ શક્તો . મે યુવરાજની મા ને કહ્યુ કે જો યુવરાજના લગ્ન કોઇ ગુરુ કે ડેરા સંપ્રદાય કે કોઇ ધાર્મિક ગુરુને ત્યાં કરવામાં આવેશે તો હું નહિ આવુ . હું ભગવાનમાં વિશ્વાસ કરુ છુ , ધાર્મિક ગુરુઓમાં નહિ . લગ્નમાં વિવેકપૂર્ણ ખર્ચ તેમણે કહ્યુ , ' હું મારા પિતાના ઘરમાં પણ નહિ જાઉ . મને મારા દીકરાએ આમંત્રિત કર્યો છે અને આમંત્રણ પર મારુ નામ પણ લખ્યુ છે . ' તેઓ ડિસેમ્બરમાં દિલ્હી અને ગોવામાં થનાર કાર્યક્રમોમાં પણ ભાગ નહિ લે . તેમણે ઉમેર્યુ કે લોકોએ લગ્નમાં વિવેકપૂર્ણ રીતે ખર્ચ કરવો જોઇએ , કરોડો રુપિયા ન ખર્ચવા જોઇએ . મને લાગે છે કે જ્યારે મહિલાઓ પોતાના હાથમાં કામ લે છે ત્યારે પુરુષોએ ચૂપચાપ પાછળની સીટ પકડી લેવી જોઇએ . યુવરાજની મા શબનમ પાસે બહુ પૈસા છે અને તેણે એની પસંદથી લગ્નની તૈયારીઓ કરી છે પરંતુ તેણે ધ્યાનથી ખર્ચ કરવો જોઇએ . પરંપરાઓનું સમ્માન તમને જણાવી દઇએ કે યોગરાજ અને શબનના લગભગ એક વર્ષ પહેલા છૂટાછેડા થઇ ગયા છે . માતા - પિતાના છૂટાછેડા બાદ યુવરાજ સિંહે પોતાની મા સાથે રહેવાનું પસંદ કર્યુ હતુ . યોગરાજ કહે છે કે વહુ હેઝલ એક પરી છે જેને દુનિયાની બધી ખુશી મળે . હેઝલનો ઉછેર ભલે પશ્ચિમી સંસ્કૃતિમાં થયો પરંતુ તે પરંપરાઓનું પૂરેપૂરુ સમ્માન કરે છે . મને ખબર છે કે તે પરિવારમાં એક સારો બદલાવ લાવશે અને ભાઇઓ - બહેનોને પણ નજીક લાવશે . યુવરાજ અને હેઝલ યુવરાજના નાના ભાઇ - બહેનો માટે તેમના માતા - પિતા જેવા છે . મોહાલી જીત બાદ ટીમ ઇંડિયા પહોંચી સંગીત સમારંભમાં મોહાલી ટેસ્ટ જલ્દીથી પૂરી કરીને ટીમ ઇંડિયા પોતાના કેપ્ટન વિરાટ કોહલી સાથે યુવરાજ સિંહના સંગીત સમારંભમાં પહોંચી ગઇ છે . ટીમના બધા ખેલાડી યુવી અને હેઝલના સંગીતમાં ઠુમકા લગાવતા નજરે પડ્યા . બધા ખેલાડીઓએ સંગીતની તૈયારી કરી હતી દરેક ખેલાડી હેંડસમ અને ડેશિંગ લાગી રહ્યા છે . દિવાળીમાં સગાઇ તમને જણાવી દઇએ કે વિરાટ કોહલી પોતાને યુવરાજ સિંહનો નાનો ભાઇ કહે છે અને બંનેમાં ઘનિષ્ઠ મિત્રતા પણ છે . કોહલીએ પોતે જ પ્રેસ કોંફરંસ યોજીને એ વાતની જાણકારી આપી હતી કે ઇંગ્લેંડ પર જીત બાદ તે ટીમ સાથે યુવરાજના ઘરે મહેંદી અને સંગીતમાં ભાગ લેશે . તમને જણાવી દઇએ આજે યુવી પોતાની ફિયાંસ અને અભિનેત્રી હેઝલ કીચ સાથે લગ્ન બંધનમાં બંધાશે . બંને ચંદીગઢ સ્થિત ગુરુદ્વારામાં પહેલા લગ્ન કરશે . ત્યારબાદ 2 ડિસેમ્બરે ગોવામાં હિંદુ રીતિ રિવાજ મુજબ વેડિંગ સેરેમની થશે . આ બંનેની સગાઇ ગયા વર્ષે દિવાળીમાં થઇ હતી .